stanford-oval/wikipedia huggingface dataset:
อาร์กติก

เส้นสีแดงในภาพเป็นบริเวณของอาร์กติกที่มีอุณหภูมิเฉลี่ยเท่าๆกัน
The nations with land within the Arctic region.
อาร์กติก (อังกฤษ: Arctic) เป็นพื้นที่ในบริเวณขั้วโลกเหนือ ซึ่งบริเวณของอาร์กติกนี้ประกอบไปด้วยพื้นที่บางส่วนของประเทศต่าง ๆ เช่น ประเทศแคนาดา, กรีนแลนด์ (ดินแดนของประเทศเดนมาร์ก), ประเทศรัสเซีย, สหรัฐ (รัฐอะแลสกา), ประเทศไอซ์แลนด์, ประเทศนอร์เวย์, ประเทศสวีเดน และประเทศฟินแลนด์ รวมถึงบริเวณของมหาสมุทรอาร์กติกด้วย
บริเวณพื้นที่ส่วนใหญ่ของอาร์กติกจะเป็นพื้นที่กว้าง มหาสมุทรปกคลุมไปด้วยน้ำแข็ง พื้นที่รอบ ๆ ปราศจากพืชพันธุ์และผืนดินก็ปกคลุมไปด้วยน้ำแข็งเช่นเดียวกัน แต่กลับอุดมไปด้วยสิ่งมีชีวิตต่าง ๆ ทั้งที่อาศัยอยู่ในน้ำแข็ง, ปลา ,สัตว์เลี้ยงลูกด้วยนม, นก และรวมถึงมนุษย์ด้วย
ตามธรรมชาติของบริเวณอาร์กติกจะเป็นที่ที่แตกต่างจากที่อื่นอย่างเห็นได้ชัด ผู้คนที่อาศัยอยู่ในอาร์กติกจะมีการปรับตัวและใช้ชีวิตอยู่ท่ามกลางความหนาวเหน็บและธรรมชาติอันโหดร้าย อาร์กติกจะมีความอ่อนไหวได้ง่ายมากจากการเปลี่ยนแปลงต่าง ๆ ที่เกิดขึ้นบนโลกของเรา เช่น อุณหภูมิบนโลกที่เปลี่ยนแปลงไป ความอ่อนไหวได้ง่ายนี้ทำให้อาร์กติกนี้ถูกมองเสมือนเป็นระบบเตือนภัยล่วงหน้าให้แก่โลกของเรา
คำว่า อาร์กติก มากจากภาษากรีกโบราณ αρκτος ซึ่งมีความหมายว่า หมี และยังอ้างอิงไปถึงกลุ่มดาวหมีใหญ่และหมีเล็กที่อยู่ใกล้กับดาวเหนือด้วย
น่านน้ำอาร์กติก

มหาสมุทรอาร์กติก
Baffin Bay
ทะเลโบฟอร์ต
ทะเลแบเร็นตส์
ทะเลเบริง
ช่องแคบเบริง
ทะเลชุกชี
ช่องแคบเดวิส
ช่องแคบเดนมาร์ก
ทะเลไซบีเรียตะวันออก
ทะเลกรีนแลนด์
อ่าวฮัดสัน
ทะเลคารา
ทะเลลัปเตฟ
Nares Strait
ทะเลนอร์วีเจียน
ดินแดนอาร์กติก

รัฐอะแลสกา (สหรัฐ)
หมู่เกาะอะลูเชียน (สหรัฐ)
แคว้นอาร์ฮันเกลสค์ (รัสเซีย)
Bear Island (นอร์เวย์)
กลุ่มเกาะอาร์กติกแคนาดา
เขตปกครองตนเองชูคอตคา (รัสเซีย)
หมู่เกาะไดออมีด (รัสเซีย/สหรัฐ)
เทศมณฑลฟินน์มาร์ก (นอร์เวย์)
ฟรานซ์โจเซฟแลนด์ (รัสเซีย)
กรีนแลนด์ (เดนมาร์ก)
ไอซ์แลนด์ (majority of island south of Arctic Circle)
ยานไมเอน (นอร์เวย์)
ดินแดนครัสโนยาสค์ (majority of territory south of the Arctic Circle) (รัสเซีย)
Labrador, (part of รัฐนิวฟันด์แลนด์และแลบราดอร์, แคนาดา)
แคว้นมูร์มันสค์ (รัสเซีย)
เขตปกครองตนเองเนเนตส์ (รัสเซีย)
หมู่เกาะนิวไซบีเรีย (รัสเซีย)
นอร์ทเวสต์เทร์ริทอรีส์ (แคนาดา)
โนวายาเซมลยา (รัสเซีย)
Nunavik (รัฐเกแบ็ก, แคนาดา)
นูนาวุต (แคนาดา)
Russian Arctic islands
Sápmi (นอร์เวย์, สวีเดน, ฟินแลนด์, รัสเซีย)
สาธารณรัฐซาฮา (Yakutia) (most of the Republic south of the Arctic Circle) (รัสเซีย)
เซเวียร์นายาเซมเลีย (รัสเซีย)
ไซบีเรีย (รัสเซีย)
สฟาลบาร์ (นอร์เวย์)
ขตปกครองตนเองยามาโล-เนเนตส์ (รัสเซีย)
ยูคอน (แคนาดา)
เกาะแรงเกล (รัสเซีย)
ดูเพิ่ม

สภาอาร์กติก
อาร์. แอล. สไตน์

| อาร์>  แอล. สไตน์ |
| --- | --- |
สไตน์ในเดือนพฤศจิกายน พ.ศ. 2562
เกิด: โรเบิร์ต ลอว์เรนส์ สไตน์ 8 ตุลาคม พ.ศ. 2486 (81 ปี) โอไฮโอ, สหรัฐ
นามปากกา: โจเวียล บ็อบ สไตน์ อิริค อาฟาบี อาร์. แอล. สไตน์
อาชีพ:  นักเขียนนวนิยาย 
แนว: วรรณกรรมเยาวชน, สยองขวัญ, ไซไฟ, นวนิยายแฟนตาซี, ตลก
ผลงานที่สำคัญ: ชมรมขนหัวลุก
คู่สมรส: เจน เวลด์ฮอน
บุตร: 1 คน

ลายมือชื่อ: 
เว็บไซต์
www.rlstine.com
โรเบิร์ต ลอว์เรนส์ สไตน์ (อังกฤษ: Robert Lawrence Stine; 8 ตุลาคม พ.ศ. 2486 –) บางครั้งเป็นที่รู้จักในนาม โจเวียล บ็อบ สไตน์, อิริค อาฟาบี และ อาร์. แอล. สไตน์ เป็นนักเขียนนวนิยาย เรื่องสั้น ผู้จัดรายการโทรทัศน์ และนักเขียนบทชาวอเมริกัน เขาได้รับสมญานามว่า "สตีเวน คิงแห่งแวดวงวรรณกรรมเยาวชน" เขามีชื่อเสียงในฐานะนักเขียนนวนิยายแนวสยองขวัญหลายเรื่อง อาทิ เฟียร์สตรีท, ชมรมขนหัวลุก, รอทเทินสคูล และ ดิไนท์แมร์รูม และผลงานอื่นๆ ของเขา อาทิ สเปซคาเดจ, หนังสือเกม ฮาคส์ และบันเทิงคดีแนวตลกขบขันนับสิบเรื่อง ใน พ.ศ. 2551 ผลงานของสไตน์มียอดขายมากถึงสี่ร้อยล้านเล่ม
เกิดที่รัฐโอไฮโอ ในครอบครัวชาวยิวที่ยากจน บิดาของเขาประกอบอาชีพพนักงานส่งของ เขาเริ่มหลงไหลในการเขียนหนังสือเมื่ออายุได้ 9 ปี จากการไปพบเครื่องพิมพ์ดีดที่ห้องใต้หลังคาบ้านเขา เขาจึงเริ่มตีพิมพ์บันเทิงคดีแนวตลก ซึ่งเขาได้รับแรงบันดาลใจในการเขียนมาจากการอ่านหนังสือการ์ตูน เรื่องเล่าจากหลุมศพ และ สุสานปีศาจ เขาสำเร็จการศึกษาที่มหาวิทยาลัยโอไฮโอใน พ.ศ. 2503 เคยทำงานเป็นบรรณาธิการนิตยสารของมหาวิทยาลัยถึง 3 ปีก่อนที่จะย้ายไปอาศัยอยู่รัฐนิวยอร์กและเริ่มต้นอาชีพนักเขียนอย่างจริงจัง เขาเริ่มเขียนนวนิยายแนวสยองขวัญเรื่องแรกคือ ไบลน์เดธ ต่อมาใน พ.ศ. 2532 เขาได้เขียนนวนิยายเรื่อง เฟียร์สตรีท และต่อมาเขาได้ประสบความสำเร็จในนวนิยายเรื่อง ชมรมขนหัวลุก โดยนวนิยายของเขาถูกสร้างเป็นละครโทรทัศน์และภาพยนตร์หลายครั้ง และเขายังติดอันดับผู้ให้ความบันเทิงที่มีรายได้มากที่สุดในโลก ซึ่งอยู่ในลำดับที่ 36 จาก 40 อันดับ ด้วยรายได้สุทธิ 41 ล้านดอลลาร์สหรัฐ
เขาสมรสกับเจน เวลด์ฮอน ใน พ.ศ. 2512 และมีบุตรด้วยกัน 1 คน
ชีวิตช่วงต้น

สไตน์เกิดเมื่อวันที่ 8 ตุลาคม พ.ศ. 2486 ที่เมืองโคลัมบัส รัฐโอไฮโอ ในครอบครัวที่ยากจน เป็นบุตรของลูอิสและแอน ไฟน์สไตน์ เขาเริ่มหลงไหลในการเขียนตั้งแต่อายุได้ 9 ปี จกการที่เขาไปพบเครื่องพิมพ์ดีดในห้องใต้หลังคา ต่อมาเขาก็ตีพิมพ์เรื่องสั้นและบันเทิงคดีแนวตลก  เขากล่าวว่าเขาได้รับแรงบันดาลใจจากการอ่านหนังสือการ์ตูนเรื่อง เรื่องเล่าจากหลุมศพ และ สุสานปีศาจ ใน พ.ศ. 2503 เขาสำเร็จการศึกษาจากมหาวิทยาลัยโอไฮโอ จากคณะศิลปศาสตรบัณฑิต สาขาวิชาภาษาอังกฤษ ระหว่างที่เขาศึกษาอยู่ที่มหาวิทยาลัยโอไฮโอเขาได้เป็นบรรณาธิการนิตยาสารแนวอารมณ์ขันของมหาวิทยาลัยเป็นเวลาสามปี ก่อนที่เขาจะย้ายไปยังนิวยอร์กเพื่อเริ่มต้นเส้นทางนักเขียนในเวลาต่อมา
เส้นทางนักเขียน

สไตน์ใน พ.ศ. 2550  แจ็ก แบล็ก  นักแสดงหลักในภาพยนตร์คืนอัศจรรย์ขนหัวลุกซึ่งได้รับบทเป็นสไตน์
สไตน์เริ่มเขียนวรรณกรรมแนวขบขันสำหรับเด็กหลายสิบเรื่องในนามปากกา "โจเวียล บ็อบ สไตน์" และยังเป็นเจ้าของนิตยสารแนวตลกขบขันสำหรับวัยรุ่นคือ บานานา ซึ่งตีพิมพ์โดยสำนักพิมพ์สโกลาติค เพรส และเขาก็ทำงานเป็นนักเขียนมาเรื่อยๆ จนกระทั่งใน พ.ศ. 2529 เขาได้เขียนนวนิยายแนวสยองขวัญเรื่องแรกในชื่อ ไบลน์เดธ และนิยายในประเภทเดียวกันอีกมากอาทิ เดอะเบบีซิทเทอ, ฮิตแอนด์รัน และ เดอะเกิร์ลเฟรนด์ ต่อมาใน พ.ศ. 2532 เขาได้เขียนนวนิยายเรื่อง เฟียร์สตรีท ก่อนเปิดตัวนวนิยายที่สร้างชื่อเสียงให้เขาอย่าง ชมรมขนหัวลุก นอกจากนี้เขายังเขียนนวนิยายแนวไซไฟเรื่อง สเปซคาเดท, บอซอซออนพาตอล และใน พ.ศ. 2535 นวนิยายของเขาเรื่องชมรมขนหัวลุก ได้เปิดตัวอย่างเป็นทางการซึ่งถูกตีพิมพ์โดยสำนักพิมพ์พาราชูเต
นวนิยายเรื่อง ชมรมขนหัวลุก ถูกสร้างเป็นละครโทรทัศน์และออกอากาศใน พ.ศ. 2538-2541  ทั้งยังถูกสร้างเป็นภาพยนตร์ในชื่อ คืนอัศจรรย์ขนหัวลุก ซึ่งฉายใน พ.ศ. 2558 และ คืนอัศจรรย์ขนหัวลุก หุ่นฝังแค้น ซึ่งฉายใน พ.ศ. 2561 ซึ่งผู้ที่แสดงเป็นตัวเขาในภาพยนตร์ทั้งสองเรื่องคือแจ็ก แบล็ก ส่วนเขาเป็นนักแสดงรับเชิญในฐานะอาจารย์ชื่อ มิสเตอร์แบล็ค ในคืนอัศจรรย์ขนหัวลุก และได้รับบทเป็น อาจารย์แฮร์ริสัน ในคืนอัศจรรย์ขนหัวลุก หุ่นฝังแค้น นอกจากนี้นวนิยายของเขาเรื่อง ชั่วโมงไล่ล่า ยังถูกสร้างเป็นภาพยนตร์ดีวีดีเรื่อง ชั่วโมงไล่ล่า แผ่นที่หนึ่ง : อย่าคิดมาก ผลิตและวางจำหน่ายโดยยูนิเวอร์แซลเอนเตอร์เทนเมนท์ ใน พ.ศ. 2550
ใน พ.ศ. 2562 เขาได้พากย์เป็น "บ็อบ แบ็กซ์เตอร์" ซึ่งเป็นตัวละครหนึ่งในภาพยนตร์ชุดเรื่อง อาเธอร์ ในตอน Fright Night ซึ่งออกอากาศในซีซันที่ 23 ซึ่งเขาแสดงตัวตนของเขาออกมาในฐานะนักเขียนนวนิยายสยองขวัญจากภาพยนตร์ชุดเรื่องดังกล่าว
รางวัลและเกียรติยศ

ตามการจัดอันดับ 40 ผู้ที่ให้ความบันเทิงที่มีรายได้มากที่สุดในโลกใน พ.ศ. 2539 - 2540 โดยนิตยสารฟอบส์ เขาอยู่ในอันดับที่ 36 ด้วยรายได้สุทธิ 41 ล้านดอลลาร์สหรัฐต่อปี (หรือราว 1,363 ล้านบาทไทย) และผลงานของเขายังสามารถขายได้ถึงสี่ร้อยล้านเล่มใน พ.ศ. 2551 และในช่วงคริสต์ทศวรรษที่ 1990 หนังสือพิมพ์ยูเอสเอทูเดย์ยกย่องให้เขาเป็นนักเขียนที่หนังสือขายดีเป็นอันดับต้นในสหรัฐ
เขายังได้รับรางวัลในฐานะนักเขียนเป็นจำนวนมาก อาทิ แชมป์เปียนออฟรีดดิงอวอร์ดส์ จากห้องสมุดสาธารณะฟิลาเดเฟีย เมื่อ พ.ศ. 2545, รางวัลดิสนีย์แอดเวนเจอร์คิดส์ชอยส์อวอรดส์จากดิสนีย์ สาขาหนังสือสยองขวัญยอดเยี่ยม (ได้รับรางวัลนี้ถึงสามครั้ง), นิเกลโลดิออนคิดส์ชอยส์อวอร์ด (ได้รับรางวัลนี้ถึงสามครั้ง), รางวัลนักเขียนแนวทริลเลอร์แห่งอเมริกา ใน พ.ศ. 2550, รางวัลไลฟ์ไทม์อาร์ชิฟิเมนอวอร์ด จากสมาคมนักเขยีนสยองขวัญในสหรัฐ ใน พ.ศ. 2557 และรางวัลอิงค์พอร์ตอวร์ดส์ ใน พ.ศ. 2560 นอกจากนี้ใน พ.ศ. 2546 กินเนสบุ๊คได้ยกให้เขาเป็นนักเขียนหนังสือแนววรรณกรรมเยาวชนที่ขายดีที่สุดตลอดกาล
ชีวิตส่วนตัว

ในวันที่ 22 มิถุนายน พ.ศ. 2512 เขาสมรสกับเจน เวลด์ฮอน ซึ่งเป็นนักเขียนเช่นเดียวกันกับเขา และต่อมาพวกเขาก็ได้ก่อตั้งสำนักพิมพ์พาราชูเตใน พ.ศ. 2526  ทั้งคู่มีบุตรด้วยกันเพียงคนเดียวคือแมทธิว สไตน์ เป็นนักดนตรี
แหล่งข้อมูลอื่น

www.rlstine.com
อาร์. แอล. สไตน์ ที่อินเทอร์เน็ตมูวีเดตาเบส
อาร์. แอล. สไตน์ ที่ ฐานข้อมูลจินตนิยายทางอินเทอร์เน็ต (ISFDB)
อาร์. แอล. สไตน์ บน Wattpad
มูลนิธิเพชรรัตน-สุวัทนา

| --- | --- |

ประเภท: มูลนิธิ
ก่อตั้ง: 14 พฤศจิกายน พ.ศ. 2522 (45 ปี)
สำนักงานใหญ่: วังรื่นฤดี 69 ซอยสุขุมวิท 38 แขวงพระโขนง เขตคลองเตย กรุงเทพมหานคร 10100
บุคลากรหลัก: พระเจ้าวรวงศ์เธอ กรมหมื่นสุทธนารีนาถ  หม่อมราชวงศ์บุตรี วีระไวทยะ
เว็บไซต์: http://www.bsf.or.th http://www.bejaratana-suvadhana.org
มูลนิธิเพชรรัตน-สุวัทนา เป็นมูลนิธิที่ พระนางเจ้าสุวัทนา พระวรราชเทวี ทรงพระกรุณาโปรดให้จัดตั้งขึ้น ในวันที่ 14 พฤศจิกายน พ.ศ. 2522 เลขทะเบียน 1259 สำนักงานมูลนิธิ ตั้งอยู่ที่วังรื่นฤดี เขตคลองเตย กรุงเทพมหานคร โดยมีทุนเริ่มต้น 100,000 บาท
ประวัติ

พระนางเจ้าสุวัทนา พระวรราชเทวีทรงโปรดให้จัดตั้งมูลนิธิเพชรรัตน-สุวัทนา เนื่องด้วย ในช่วงทรงมีพระชนมายุมากขึ้น นางข้าหลวงและพระประยูรญาติก็คงเริ่มสังเกตได้ว่าพระนางเจ้าสุวัทนาฯ ทรงครุ่นคิดเพื่อตอบคำถามในพระหฤทัย เพราะ เมื่อทรงพระชนมายุมากก็ทรงตระหนักพระหฤทัยแน่แล้วว่า จะทรงพระชนมายุไปอีกได้ไม่เท่าใดนัก และทรงมีห่วงในพระหฤทัยอยู่ 2 สิ่ง คือ หนึ่งทรงห่วงสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีพระราชธิดา จึงทรงกราบทูลพระบาทสมเด็จพระปรมินทรมหาภูมิพลอดุลยเดชว่า "หม่อมฉันขอฝากเจ้าฟ้าด้วยนะ เพคะ" ซึ่งพระเจ้าอยู่หัวก็ทรงรับคำเป็นมั่นเป็นเหมาะทุกครั้ง จึงทรงคลายห่วงข้อนี้ได้ ส่วนห่วงที่สองของพระองค์นั้น คือ ทรงห่วงประชาชน ซึ่งห่วงข้อนี้ทรงตรึกตรองพระหฤทัยมานานนับปี ในที่สุดก็ทรงได้คำตอบในพระหฤทัยข้อนี้ว่า ฉันจะตั้งมูลนิธิ
เมื่อทรงตัดสินพระหฤทัยได้ดังนั้น ก็ทรงปรึกษากับสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีพระราชธิดาพระองค์เดียวว่าจะทรงจัดตั้งมูลนิธิ โดยทรงพระราชทานนามว่า มูลนิธิเพชรรัตน-สุวัทนา ในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และ พระนางเจ้าสุวัทนา พระวรราชเทวี โดยมีพระราชธิดาเป็นนายกกิตติมศักดิ์และพระองค์เป็นองค์ประธานมูลนิธิ (ไม่ออกพระนาม) จนเมื่อทรงประชวรด้วยพระโรคอัลไซเมอร์จึงทรงมอบตำแหน่งนี้ให้แก่พระราชธิดา จนสิ้นพระชนม์ ณ โรงพยาบาลศิริราช พระราชธิดาจึงดำเนินการต่อ
ในปี พ.ศ. 2554 สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชธิดา สิ้นพระชนม์จากพระอาการติดเชื้อในกระแสพระโลหิต ณ โรงพยาบาลศิริราช ตำแหน่งประธานมูลนิธิและนายกกิตติมศักดิ์จึงว่างลง ต่อมาพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ จึงทรงรับตำแหน่งทั้งสอง
วัตถุประสงค์

มูลนิธิเพชรรัตน-สุวัทนา ดำเนินงานการกุศลทุกด้านที่จะก่อเกิดประโยชน์แก่ส่วนรวม ได้แก่
สืบสานพระปณิธานตลอดจนเผยแผ่พระเกียรติคุณของสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และพระนางเจ้าสุวัทนา พระวรราชเทวี ในรัชกาลที่ 6
ให้การสนับสนุน ช่วยเหลือ สงเคราะห์ แก่ผู้สละชีวิต เลือดเนื้อ และร่างกาย เพื่อป้องกันรักษาสถาบันชาติ ศาสนา พระมหากษัตริย์
สนับสนุน ส่งเสริม ทุกวิถีทางเพื่อรักษาไว้ซึ่งขนบธรรมเนียมประเพณีและวัฒนธรรมอันดีงามของไทย
ทำนุบำรุงการพระพุทธศาสนา ทั้งในด้านวัตถุและการศึกษา เพื่อดำรงไว้ซึ่งพระพุทธศาสนา ให้เจริญรุ่งเรืองวัฒนาถาวรสืบต่อไป
บำรุงโรงพยาบาล สถานสงเคราะห์ต่าง ๆ และช่วยเหลือผู้ประสบภัยธรรมชาติ
ให้ทุนแก่นักเรียน นิสิต นักศึกษา ที่เรียนเก่งและความประพฤติดี ควรได้รับทุนอุดหนุนตามกฎเกณฑ์ระเบียบข้อบังคับของสถานศึกษานั้น ๆ และให้ทุนแก่บุคคลใดคณะใดเพื่อได้ศึกษาวิจัยวิทยาการต่าง ๆ ที่เป็นประโยชน์ต่อประเทศชาติ
บริหารงานวังรื่นฤดีและตำหนักส่วนพระองค์ ให้เป็นพิพิธภัณฑ์เกี่ยวกับสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และพระนางเจ้าสุวัทนา พระวรราชเทวี ในรัชกาลที่ ๖ ตลอดจนจัดกิจกรรมอันเกี่ยวเนื่องตามวัตถุประสงค์ของมูลนิธิ
บริหารจัดการทรัพย์สินของมูลนิธิ รวมทั้งการนำทรัพย์สินให้เช่าในระยะยาว
ดำเนินการสนับสนุนหรือร่วมมือกับองค์กรการกุศล เพื่อการกุศล และองค์กรสาธารณประโยชน์เพื่อสาธารณประโยชน์
ร่วมมือกับองค์กรการกุศลอื่น ๆ เพื่อการสาธารณประโยชน์ ทั้งนี้ ไม่เกี่ยวข้องกับการเมือง
ประธานกิตติมศักดิ์

| พระฉายาลักษณ์ | พระนาม | ลักษณะ | ดำรงตำแหน่ง | สุดตำแหน่ง | รวมเวลา |
| --- | --- | --- | --- | --- | --- |
|  | พระนางเจ้าสุวัทนา พระวรราชเทวี | ตลอดพระชนมายุ | พ.ศ. 2522 | 10 ตุลาคม พ.ศ. 2528 | 6 ปี |
นายกกิตติมศักดิ์

| พระฉายาลักษณ์ | พระนาม | ลักษณะ | ปีเริ่มต้น | ปีสุดตำแหน่ง | รวมปีดำรงตำแหน่ง |
| --- | --- | --- | --- | --- | --- |
|  | สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี | ตลอดพระชนมายุ | พ.ศ. 2522 | พ.ศ. 2554 | 32 ปี |
|  | พระเจ้าวรวงศ์เธอ กรมหมื่นสุทธนารีนาถ | ตลอดพระชนม์ | พ.ศ. 2554 | อยู่ในตำแหน่ง | 13 ปี |
คณะการดำเนินงานเริ่มแรก

หม่อมเจ้าวงศานุวัตร เทวกุล ประธานกรรมการ
พลเอก หลวงสุรณรงค์ กรรมการ
นายจินตา บุณยอาคม กรรมการ
นายกัลย์ อิศรเสนา ณ อยุธยา กรรมการ
นายพูนเพิ่ม ไกรฤกษ์ กรรมการ
นายภิญโญ เอครพานิช กรรมการและเหรัญญิก
นายกิตติ สีหนนทน์ กรรมการและเหรัญญิก
คณะกรรมการของมูลนิธิมีจำนวนอย่างน้อยไม่ต่ำกว่า 5 คน อย่างมากไม่เกิน 20 คน อยู่ในตำแหน่งได้คราวละ 4 ปี ตามที่ได้จดทะเบียนเป็นครั้งคราวต่อพนักงานเจ้าหน้าที่ ให้คณะกรรมการเลือกกันเองเป็นประธานคนหนึ่ง เหรัญญิกคนหนึ่ง และเลขานุการคนหนึ่ง ในกรณีที่ตำแหน่งว่างลงกรรมการที่เหลืออยู่นั้น เป็นผู้พิจารณาเลือกบุคคลเข้าเป็นกรรมการซ่อมแทนให้ครบจำนวน เพื่อให้การบริหารงานและกิจการของมูลนิธิดำเนินไปโดยติดต่อกัน หนึ่งในสองของจำนวนกรรมการมูลนิธิที่ได้รับเลือกตั้งเป็นกรรมการครั้งแรกจะต้องออกจากตำแหน่งโดยวิธีจับฉลาก ในเมื่อกรรมการมูลนิธิชุดแรกได้ทำหน้าที่ครบ 2 ปี การออกจากตำแหน่งในกรณีนี้ให้ถือว่าเป็นการออกตามวาระ แต่กรรมการที่ออกไปแล้วอาจได้รับเลือกตั้งอีกได้ มูลนิธิอาจแต่งตั้งที่ปรึกษาได้ตามความเหมาะสม
คณะการดำเนินงานในปัจจุบัน

พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ นายกกิตติมศักดิ์ตลอดพระชนม์
นายอรรถนิติ ดิษฐอำนาจ         ประธานกรรมการ
นายศุภชัย ภู่งาม               รองประธานกรรมการ
นายจิรายุ อิศรางกูร ณ อยุธยา     กรรมการ
นายระพิล จารุดุล                   กรรมการ
ม.ล.จารุวัฒนา ชินธรรมมิตร์           กรรมการ
นายจรรมนง แสงวิเชียร               กรรมการ
นายระพิล จารุดุล                   กรรมการ
นางสาวเกล้ามาศ ยิบอินซอย           กรรมการ
ม.ร.ว.ปิยฉัตร ฉัตรชัย               กรรมการ
นายประวีณ กุวานนท์                 กรรมการ
นายชัชพล ไชยพร                   กรรมการ
นางพิริยาภรณ์ ธรรมารักษ์              กรรมการและเหรัญญิก
นายพันธุ์นุชิต โปษยานนท์             กรรมการและผู้ช่วยเหรัญญิก
ท่านผู้หญิงบุตรี วีระไวทยะ         กรรมการและเลขาธิการ
นายเชื้อพร รังควร                   กรรมการและรองเลขาธิการ
ตราประจำมูลนิธิ

อักษร พ สีชมพู หมายถึง สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ผู้ประสูติวันอังคาร เป็น นายกกิตติมศักดิ์
อักษร ส สีม่วง หมายถึง พระนางเจ้าสุวัทนา พระวรราชเทวี ผู้ประสูติวันเสาร์ เป็นผู้ก่อตั้งมูลนิธิ
ภายใต้พระชฎามหากฐินและเลข ๖ หมายถึง ทั้งสองพระองค์เป็นราชนารีในรัชกาลที่ 6 โดยพระชฎามหากฐินนำมาจากตราประจำพระองค์ สมเด็จเจ้าฟ้าเพชรรัตนฯ และ เลข ๖ นำมาจากตราประจำพระองค์พระนางเจ้าสุวัทนาฯ
ด้านล่าง มีข้อความว่า มูลนิธิเพชรรัตน-สุวัทนา
บรรณานุกรม

http://www.bejaratana-suvadhana.org/suvadhana.html
วินิตา ดิถียนต์, ชัชพล ไชยพร. ดวงแก้วแห่งพระมงกุฎเกล้า[ลิงก์เสีย]. กรุงเทพฯ: บริษัท อักษรโสภณ จำกัด, 2550.
สำนักงานเสริมสร้างเอกลักษณ์ของชาติ เก็บถาวร 2015-02-16 ที่ เวย์แบ็กแมชชีน. เฉลิมพระเกียรติ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ในโอกาสฉลองพระชนมายุ 6 รอบ. กรุงเทพฯ: บริษัท อมรินทร์พริ้นติ้งแอนด์พับลิชชิ่ง จำกัด (มหาชน), 2542.
คณะข้าราชบริพารใน สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี , เฉลิมพระเกียรติ พระนางเจ้าสุวัทนา พระวรราชเทวี ในรัชกาลที่ 6, โรงพิมพ์กรุงเทพฯ, 2548
ชัชพล ไชยพร, พระผู้ทรงเป็น “เพชรรัตน” แห่งพระบรมราชจักรีวงศ์ เก็บถาวร 2011-07-15 ที่ เวย์แบ็กแมชชีน พระผู้ทรงเป็น “เพชรรัตน” แห่งพระบรมราชจักรีวงศ์
ฟูจิฟิล์ม

| --- | --- |

ประเภท: Public (TYO: 4901, แนสแด็ก: FUJI )
ISIN: JP3814000000 
อุตสาหกรรม: Photographic Equipment & Supplies
ก่อตั้ง: January 20, 1934
สำนักงานใหญ่: Minato, Tokyo, Japan
บุคลากรหลัก: Shigetaka Komori   President & CEO
ผลิตภัณฑ์: Various products relating to photography and imaging
รายได้: 2,667,495 ล้านเยน  (กำไร 37,016 ล้านเยน)   (FY 2006) 
รายได้สุทธิ: 104,431,000 เยน (พ.ศ. 2551) 
พนักงาน: 75,845 (March 2006) 
เว็บไซต์: www.fujifilm.com
ฟูจิฟิล์ม โฮล์ดิงส์ คอร์ปอเรชัน หรือ ฟูจิฟิล์ม (ญี่ปุ่น: 富士フイルム株式会社; โรมาจิ: Fujifirumu Kabushiki-kaisha) ก่อตั้งเมื่อปี   พ.ศ. 2477 ในเมืองฮาโกเนะซึ่งมองเห็นภูเขาฟูจิ จึงนำมาตั้งเป็นชื่อบริษัท เริ่มต้นธุรกิจในญี่ปุ่นด้วยการผลิต ฟิล์มภาพยนตร์ ฟิล์มเอกซ์เรย์ ทำธุรกิจผลิตฟิล์ม กล้องถ่ายรูป โดยมีโรงงานเล็กๆ แห่งแรกที่เมือง อิชิการ่า เริ่มต้นจากพนักงานจำนวน 340 คน จนในปี พ.ศ. 2508 ได้เปิดสำนักงานสาขาในสหรัฐอเมริกาและขายผลิตภัณฑ์ไปทั่วโลก
ในปี พ.ศ. 2529 เคยโด่งดังมากกับการผลิตกล้องคิวสแน็ป โดยใช้เทคโนโลยีพลาสติกที่พัฒนาไปมากในยุคนั้นมาผลิตตัวกล้องเลนส์ทำกล้องใช้แล้วทิ้ง ขายได้ในราคาถูก หลังจากนั้นฟูจิฟิล์มก็ได้เริ่มผลิตกล้องดิจิทัลก่อนเจ้าตลาดกล้องอย่าง แคนนอน และนิคอน จนเคยเป็นผู้นำตลาดกล้องดิจิทัลในยุคตลาดนี้เริ่มใหม่ๆ  ปัจจุบัน ฟูจิเป็นผู้ผลิตวัสดุอุปกรณ์เกี่ยวกับจินตภาพและข้อมูลข่าวสารที่ใหญ่ที่สุดในญี่ปุ่น และยังเพิ่มตัวแทนการจัดจำหน่ายออกไปมากกว่า 200 ประเทศทั่วโลก
กิจกรรมทางการตลาดด้านหนึ่งที่ทำให้ฟูจิฟิล์มเป็นที่รู้จักไปทั่วโลกคือการเป็นผู้สนับสนุนอย่างเป็นทางการในการแข่งขันกีฬาโอลิมปิกในปี พ.ศ. 2527 ที่ลอสแอนเจลิส ประเทศสหรัฐอเมริกาและจนถึงทุกวันนี้ยังเป็นผู้สนับสนุนในกีฬารายการใหญ่ๆ มากมาย เป็นจุดยืนของแบรนด์ที่ผูกติดเข้ากับมหกรรมหรือเทศกาลทางกีฬา
แหล่งข้อมูลอื่น

http://www.fujifilm.co.th%5Bลิงก์เสีย%5D
กรีนสปอต

เครื่องดื่มกรีนสปอต
กรีนสปอต (อังกฤษ: Green Spot) เป็นเครื่องดื่มซอฟต์ดริงก์ชนิดน้ำส้มไม่อัดลม ไม่มีคาเฟอีน มีวางจำหน่ายในเวเนซุเอลา ประเทศไทย และเอเชียตะวันออกเฉียงใต้
น้ำส้มกรีนสปอตมีวางจำหน่ายครั้งแรกในสหรัฐอเมริกาตั้งแต่ปี ค.ศ. 1934 และเข้ามาจำหน่ายในประเทศไทยตั้งแต่ปี ค.ศ. 1954  และเป็นน้ำส้มไม่อัดลมชนิดแรกของประเทศไทย [ต้องการอ้างอิง]
น้ำส้มกรีนสปอตเคยเป็นที่นิยมบริโภคในฮ่องกง แต่ปัจจุบันหยุดทำการตลาดแล้ว
แหล่งข้อมูลอื่น

Green Spot USA
Green Spot Thailand เก็บถาวร 2010-07-01 ที่ เวย์แบ็กแมชชีน
ทไวนิงส์

| --- | --- |

ร้านทไวนิงส์ ณ ใจกลางกรุงลอนดอนซึ่งดำเนินธุรกิจมาตั้งแต่ปี ค.ศ. 1706
เจ้าของปัจจุบัน: Associated British Foods
ประเทศ:  สหราชอาณาจักร
เริ่มจำหน่าย: 1706; 318 ปีที่แล้ว (1706)
ตลาด: เครื่องดื่ม
เว็บไซต์: www.twinings.co.uk
ทไวนิงส์ (อังกฤษ: Twinings) เป็นชื่อบริษัทชาจากอังกฤษ มีฐานการผลิตในแอนโดเวอร์ แฮมป์เชอร์ อยู่ภายใต้การบริหารของ Associated British Foods เครื่องหมายการค้าของทไวนิงส์นั้นเป็นเครื่องหมายการค้าที่ถูกใช้มานานที่สุดในโลกและยังคงใช้มาจนถึงปัจจุบัน
ประวัติ

ผู้ก่อตั้งบริษัททไวนิงส์คือ โทมัส ทไวนิงส์ เขาได้เปิดร้านชาแห่งแรกของสหราชอาณาจักร บนถนน strand ในกรุงลอนดอนเมื่อ ค.ศ.1706 และยังคงเปิดกิจการมาจนปัจจุบัน
ตราสัญลักษณ์ของทไวนิงส์ได้ถูกใช้มาตั้งแต่ปี 1787 กลายเป็นตราสัญลักษณ์ที่ถูกใช้ยาวนานที่สุดในโลกและยังคงใช้มาจวบจนปัจจุบัน
อายูมิ ฮามาซากิ

| อายูมิ ฮามาซากิ |
| --- | --- |
อายูมิ ฮามาซากิ ปี 2007
ข้อมูลพื้นฐาน
ชื่อเกิด: ฮามาซากิ อายูมิ 「浜崎 あゆみ, 浜崎歩」
รู้จักในชื่อ: อายู
เกิด:  (1978-10-02) ตุลาคม 2, 1978 (46 ปี)
ที่เกิด: ฟุกุโอกะ ประเทศญี่ปุ่น
แนวเพลง: เจ-ป็อป,เจ-ร็อก,ทรานส์,ยูโรบีท,เทคโน,อัลเทอร์เนทีฟ,คลาสสิกาล
อาชีพ: นักร้อง, นักแต่งเพลง
ช่วงปี: พ.ศ. 2541 - ปัจจุบัน
ค่ายเพลง: Avex Trax

เว็บไซต์: Avexnet.or.jp
อายูมิ ฮามาซากิ (ญี่ปุ่น: 浜崎あゆみ; โรมาจิ: Hamasaki Ayumi) เป็นนักร้อง นักประพันธ์เพลง ชาวญี่ปุ่น เกิดเมื่อวันที่  2 ตุลาคม ค.ศ. 1978 ด้วยบทเพลงอันอ่อนหวานและเรียบง่ายของเธอ อันบรรยายถึงความรักและชีวิต จนได้รับการกล่าวขานว่าเป็นเจ้าหญิงในแนวเจ-ป็อป[ต้องการอ้างอิง] อัลบั้ม A song for ×× อันเป็นอัลบั้มแรกของเธอสามารถขึ้นชาร์ตอันดับที่ 1 นานกว่า 5 สัปดาห์ในญี่ปุ่น และอัลบั้มต่อมา คืออัลบั้ม LOVEppears มียอดจำหน่ายกว่า 2 ล้านชุดในสิงคโปร์[ต้องการอ้างอิง] และเป็นอัลบั้มที่มีการพูดถึงมากที่สุดในสถานีวิทยุนานาชาติ ทั้งสองอัลบัมของเธอติดอันดับ Top -3 ในเดือนกันยายน[ต้องการอ้างอิง] ซึ่งเป็นหนึ่งในศิลปินที่นับว่าหาได้ยาก อายูมิเริ่มฟังเพลง  ร็อกคลาสิก เช่น Led eppelin และ Deep purple โดยการชักนำของพี่ชายของเธอ ทำให้เธอเพลิดเพลินกับแนวอาร์แอนด์บีที่ฝังอยู่ในสายเลือด
ผลงาน > ซิงเกิล

1st Single "poker face" 8 April 1998
2nd Single "YOU" 10 June 1998
3rd Single "Trust" 5 August 1998
4th Single "For My Dear..." 7 October 1998
5th Single "Depend on you" 9 December 1998
6th Single "WHATEVER" 10 February 1999
7th Single "LOVE~Destiny~" 14 April 1999
8th Single "TO BE" 12 May 1999
9th Single "Boys & Girls" 14 July 1999
10th Single "A" 11 August 1999
11th Single "appears" 10 November 1999
12th Single "kanariya" 8 December 1999
13th Single "Fly high" 9 February 2000
14th Single "vogue" 26 April 2000
15th Single "Far away" 17 May 2000
16th Single "SEASONS" 7 June 2000
17th Single "SURREAL" 27 September 2000
18th Single "AUDIENCE" 1 November 2000
19th Single "M" 13 December 2000
20th Single "evolution" 31 January 2001
21st Single "NEVER EVER" 7 March 2001
22nd Single "Endless sorrow" 16 May 2001
23rd Single "UNITE!" 11 July 2001
24th Single "Dearest" 27 September 2001
25th Single "Daybreak" 6 March 2002
26th Single "Free & Easy" 24 April 2002
27th Single "H" 24 July 2002
28th Single "Voyage" 26 September 2002
29th Single "&" 9 July 2003
30th Single "forgiveness" 20 August 2003
31st Single "No way to say" 6 November 2003
32nd Single "Moments" 31 March 2004
33rd Single "INSPIRE c/w GAME" 28 July 2004
34th Single "CAROLS" 29 September 2004
35th Single "STEP you / is this LOVE?" 20 April 2005
36th Single "fairyland c/w alterna" 3 August 2005
37th Single "HEAVEN" 14September 2005
38th Single "Bold & Delicious / Pride" 30 November 2005
39th Single "Startin' / Born To Be..." 8 March 2006
40th Single "BLUE BIRD" 21 June 2006
41st Single "glitter / fated" 18 July 2007
42nd Single "talkin' 2 myself" 19 September 2007
43rd Single "Mirrorcle World" 8 April 2008
44th Single "Days / GREEN" 17 December 2008
45th Single "Rule / Sparkle" 25 February 2009
46th Single "Sunrise / Sunset ~LOVE is ALL~" 12 August 2009
47th Single "You were... / BALLAD" 29 December 2009
48th Single "MOON / blossom" 14 July 2010
49th Single "crossroad" 22 September 2010
50th Single "L" 29 September 2010
ผลงาน > ดิจิตอลซิงเกิล

1st Single "Together When..." 05 December 2007
ผลงาน > ซองเนชัน

a song is born (Ayumi Hamasaki x Keiko) 12 December 2001
songnation
ผลงาน > อัลบั้ม

1st Album "A Song for ××" 1 July 1999
2nd Album "LOVEppears" 10 November 1999
3rd Album "Duty" 27 September 2000
4th Album "I am..." 1 January 2002
5th Album "RAINBOW" 18 December 2002
6th Album "MY STORY" 14 December 2004
7th Album "(miss) understood" 1 January 2006
8th Album "Secret" 29 November 2006
9th Album "Guilty" 1 January 2008
10th Album "NEXT LEVEL" 25 March 2009
11th Album "Rock 'n' Roll Circus" 14 April 2010
12th Album "Love songs" 22 December 2010
13th Album "Party Queen" 21 March 2012
14th Album "LOVE Again" 8 February 2013
15th Album "Colours" 2 July 2014
16th Album "A ONE" 8 August 2015
17th Album "MADE IN JAPAN" 11 May 2016 (streaming service AWA Japan) 29 June 2016 (CD)
18th Album "Remember You" Released 25 January 2023
ผลงาน > อัลบั้มเพลงฮิต

1st Album "A BEST" 28 March 2001
2nd Album "A BALLADS" 12 March 2003
3rd Album "A BEST 2 -Black-", "A BEST 2 -White-" 28 February 2007
4th Album "A COMPLETE ~ALL SINGLES~" 10 September 2008
5th Album "A SUMMER BEST" 8 August 2012
6th Album "A BALLADS 2" 8 April 2021
ผลงาน > มินิอัลบั้ม

1st Album "Memorial address" 17 December 2003
2nd Album "FIVE" 31 August 2011
3rd Album "LOVE" 8 November 2012
4th Album "Again" 8 December 2012
ผลงาน > อัลบั้มรีมิกซ์

1st Album "ayu・mi・x" 17 March 1999
2nd Album "SUPER EUROBEAT presents ayu-ro mix" 16 February 2000
3rd Album "ayu-mi-x II version Acoustic Orchestra" 8 March 2000
4th Album "ayu-mi-x II version JPN" 8 March 2000
5th Album "ayu-mi-x II version US+EU" 8 March 2000
6th Album "ayu-mi-x II version Non-Stop Mega Mix" 29 March 2000
7th Album "ayu-mi-x III Non-Stop Mega Mix Version" 28 February 2001
8th Album "ayu-mi-x III Acoustic Orchestra Version" 28 February 2001
9th Album "Cyber TRANCE presents ayu trance" 27 September 2001
10th Album "SUPER EUROBEAT presents ayu-ro mix 2" 27 September 2001
11th Album "ayu-mi-x 4 + selection Non-Stop Mega Mix Version" 20 March 2002
12th Album "ayu-mi-x 4 + selection Acoustic Orchestra Version" 20 March 2002
13th Album "Cyber TRANCE presents ayu trance 2" 26 September 2002
14th Album "ayumi hamasaki RMX WORKS from SUPER EUROBEAT presents ayu-ro mix 3" 25 September 2003
15th Album "ayumi hamasaki RMX WORKS from Cyber TRANCE presents ayu TRANCE 3" 25 September 2003
16th Album "ayumi hamasaki RMX WORKS from ayu-mi-x 5 non stop mega mix" 25 September 2003
17th Album "MY STORY Classical" 24 March 2005
18th Album "ayu-mi-x 6 -GOLD-" 26 March 2008
19th Album "ayu-mi-x 6 -SILVER-" 26 March 2008
20th Album "ayu-mi-x 7 -version House-" 30 March 2011
21th Album "ayu-mi-x 7 -Acoustic Orchestra-" 30 March 2011
22th Album "ayu-mi-x 7 presents ayu trance 4" 30 March 2011
23th Album "ayu-mi-x 7 presents ayu-ro mix 4" 30 March 2011
24th Album "A Classical" 8 January 2013